fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi fi de fi fi en fi en fi en fi en fi en fi en fi en fi en fi en fi en fi en fi en fi en fi en fi en fi en fi en fi en fi en fi en fi en fi en fi en ja en fi fi fi fi fi fi nb fi fi fi fi fi fi fi fi fi fi fi fi fi en fi en fi fi fi fi fi
Miten tutkimus ja teknologia luovat kasvua Suomelle ja ratkovat globaaleja haasteita? | VTTMiten tutkimus ja teknologia luovat kasvua Suomelle ja ratkovat globaaleja haasteita?
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Miten tutkimus ja teknologia luovat kasvua Suomelle ja ratkovat globaaleja haasteita?
Miten tutkimus ja teknologia luovat kasvua Suomelle ja ratkovat globaaleja haasteita?
VTT:n asiantuntijat äänessä podcast-sarjassa VTTGrowthcast
VTT tekee huippututkimusta globaalien haasteiden ratkaisemiseksi ja kestävän kasvun luomiseksi. Tulevaisuuden ilmasto, resurssien riittävyys, hyvä elämä, teollisuuden uudistaminen ja kokonaisturvallisuus ovat VTT:n tutkimuksen teemoja. Näiden aihealueiden erityisasiantuntijat kertovat viimeisimmät kuulumiset tutkimusalueiltaa 18 jakson podcast-sarjassa.
- Jokainen jakso pureutuu yhteen kasvun mahdollisuuteen. Miten teknologiset innovaatiot auttavat yhteiskuntaa ja yrityksiä kehittymään ja kasvamaan? Entä miten ne muuttavat arkeamme? Podcasteissa äänessä ovat tutkijat, jotka työskentelevät päivittäin tulevaisuuden teknologioiden kanssa. Keskustelumme ovat itsessään tutkimusmatka siihen, miten he näkevät maailman kehittymisen ja mahdollisuudet vaikuttaa siihen, kertoo VTT:n strategiajohtaja Katri Kallio.
VTTGrowthcast-sarja on kuunneltavissa sivustolla vttpodcast.fi sekä palveluissa Spotify, iTunes ja SoundCloud. Sarjan viimeisin jakso ilmestyy pääsiäiseksi 17. huhtikuuta.
Jakso 1: Maailman muuttamisen resepti: miten uusia innovaatioita luodaan yhdistämällä liiketoiminta, tiede ja teknologia? Katri Kallio strategiayksikön johtaja, Lauri Reuter disruptiivisten teknologioiden erityisasiantuntija
Jakso 2: Hyvä paha liikenne: Mikko Pihlatie, tutkimustiimin päällikkö, etsii matalahiilisen liikkumisen ratkaisuja, jotka auttavat ehkäisemään ilmastonmuutosta.
Jakso 3: Puhtaan energian vallankumous: Antti Arasto, tutkimuspäällikkö, kehittää ratkaisuja liittyen puhtaaseen energiantuotantoon ja siihen, kuinka teknologiat saadaan markkinoille tekemään muutosta.
Jakso 4: Kohti älykästä energiankäyttöä: Kari Mäki, tutkimusprofessori, on tutkinut muun muassa sähkövoimajärjestelmiä, älykkäitä verkkoja, kysynnän joustoa ja sähköajoneuvoja.
Jakso 5: Teollisuuden muuttuva ilmasto: Eemeli Tsupari, erikoistutkija, tutkii, miten ilmastonmuutoksen hillintä tehdään kannattavasti. Yksi ilmastonmuutoksen keskeisimmistä aiheuttajista ovat fossiiliset päästöt. Teollisuus aiheuttaa jopa kolmanneksen maailman päästöistä.
Jakso 6: Työn uusi konsepti: Peter Ylén, johtava tutkija, keskittyy liiketoiminnan muutokseen ja tulevaisuuteen. Arvioiden mukaan 15 % nykyajan töistä tulee häviämään tai muuttumaan, kun digitaalisuus ja uudet liiketoimintamallit muokkaavat työtä.
Jakso 7: Datalla terveempi yhteiskunta: Mark van Gils on terveyteen ja hyvinvointiin liittyvän teknologian ja data-analytiikan tutkimusprofessori. Millaisia mahdollisuuksia uudistuva terveysteknologia tuo koko terveydenhuoltoalalle?
Jakso 8: Älykästä kaupunkia rakentamassa: yhteyspäällikkö Antti Ruuska tutkii rakennettua ympäristöä. Vuonna 2050 jopa 90 % ihmisistä elää kaupungeissa, ja siksi niiden kehittäminen toimivammiksi on tärkeää.
Jakso 9: Kestämättömien materiaalien korvaajat: tutkimusprofessori Ali Harlin on tehnyt pitkän uran materiaalitutkimuksen parissa. Maapallon resurssien riittäminen on yksi tämän hetken suurimmista haasteista. Yhtenä ratkaisuna on uusiutuvien materiaalien käyttö.
Jakso 10: Hiilidioksidista ratkaisuja raaka-aineisiin: tutkimusprofessori Juha Lehtonen on erikoistunut bioenergiaan ja tutkinut esimerkiksi fossiilisia ja uusiutuvia polttoaineita. Miten hiilidioksidia voidaan ottaa talteen ilmasta ja tehdä sen avulla esimerkiksi polttoaineita, materiaaleja ja kemikaaleja.
Jakso 11: Tulevaisuuden ruoka pähkinänkuoressa: tutkimustiimin päällikkö Emilia Nordlund työskentelee elintarvikekehityksen ja -prosessien parissa. Ruoantuotanto luo ilmakehään enemmän hiilidioksidipäästöjä kuin liikenne. Uusia vaihtoehtoja elintarvikkeisiin ja tuotantoprosesseihin on kehitettävä, jotta ravinnon saanti olisi kestävällä pohjalla.
Jakso 12: Uusi elämä uusiutumattomille materiaaleille: Pekka Pohjanne, tutkimuspäällikkö, on tehnyt pitkän uran materiaalitutkimuksen parissa. Kuinka voimme käyttää kestävästi niitä uusiutumattomia materiaaleja, jotka ovat korvaamattomia teollisuudessa?
Jakso 13: Kohti uudenlaista suunnittelua: tutkimustiimin päällikkö Juha Kortelainen painottaa, että teollisuuden suunnittelun keskiössä ovat tulevaisuudessa käyttäjä-, tekoäly- sekä elinkaarisuunnittelu.
Jakso 14: Kyberturvallisuus digitalisaation apukätenä: Kimmo Halunen on kyberturvallisuuden erikoistutkija ja soveltavan kryptografian dosentti. Yhteiskunta digitalisoituu, ja kyberturvallisuudesta tulee yhä tärkeämpää ja osa arkeamme.
Jakso 15: Autonomialla turvallisempi arki: johtava tutkija Heli Helaakoski, on teollisuuden digitalisaation ja automaation asiantuntija. Millainen suhde roboteilla ja ihmisillä on nyt ja tulevaisuudessa, mitä riskejä autonomisuuteen liittyy ja mitä eettisiä kysymyksiä on robotiikan hyödyntämisessä?
Jakso 16: Data tukemassa liiketoiminnan murrosta: Katri Valkokari, liiketoimintainnovaatioiden ja ennakoinnin tutkimuspäällikkö, keskittyy teollisuuden uudistamiseen. Pelkän fyysisen tuotteen tarjoaminen ei enää riitä, suurin arvo tuotetaan palveluilla ja dataosaamisella.
Jakso 17: Tulevaisuuden teollisuuden elementit: Riikka Virkkunen, tutkimuspäällikkö, etsii ratkaisuja siihen, miltä suomalainen teollisuus näyttää vuonna 2030.
Jakso 18 (ilm. 17.4.): Vakaa huoltovarmuus: Anna-Mari Heikkilä, erikoistutkija
Aiheeseen liittyvät uutiset ja tarinat
Tieliikenteen käyttövoimamurros etenee, kuinka käy liikkuvien työkoneiden?
Suomessa kehitetään muovijätteelle teollisesti toimiva kemiallinen kierrätyskonsepti teollisuuden ja tutkimuksen yhteistyöllä
Mikrobit töihin! Muovijätteen hiili biohajoavaksi materiaaliksi
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022